Public procurement notice: Contract Award Notice
Published: 2025-03-24
Buyer: Keski-Pohjanmaan hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 85100000: Health services
Estimated value: 1600000 EUR

Technical requirements: Kyseessä on hankintayksikön itsensä määrittelemä hankintalain 109 §:n mukainen sähköinen sote-hankintamenettely, joka mahdollistaa palveluntuottajien mukaan pääsyn menettelyyn myös kesken hankintakauden. Hankintamenettely on tarkoitettu hankintalain 1(397/2016) luvun 12 mukaisiin hankintoihin. Kaikissa hankintamenettelyn vaiheissa noudatetaan mukaillen hankintalain EU-kynnysarvot ylittävien hankintojen avointa hankintamenettelyä tarjouspyynnön liitteen 1 Hankintamenettely mukaisesti.
Tämä on jälki-ilmoitus toteutetusta kilpailutuksesta. Hankinnan kohteena on lääkinnällisen kuntoutuksen psykoterapiapalvelut. Sopimus on voimassa määräaikaisena kolme (3) vuotta ja sopimus sisältää toistaiseksi voimassa olevan optiokauden. Lääkinnällisen kuntoutuksen psykoterapiapalveluiden tarkoituksena on pyrkiä lievittämään mielenterveyden häiriöitä, tukemaan normaalia kehitystä sekä lisäämään itsetuntemusta, toimintakykyä ja itsenäistä selviytymistä. Terapiapalveluja hankitaan erikseen myönnettävän asiakaskohtaisen maksusitoumuksen mukaisesti lapsille, nuorille ja aikuisille. Hankinnan kohteena ovat seuraavat palvelut: 1. Yksilöpsykoterapia 2. Perhe- ja paripsykoterapia sekä varhaisen vuorovaikutuksen psykoterapia 3. Ryhmäpsykoterapia Hankinta toteutetaan sote-hankintamenettelynä, joka tarkoittaa hankintayksikön itsensä suunnittelemaa, hankintalain periaatteiden mukaista menettelyä hankinnan kohteena olevien palveluiden hankkimiseen. Hankintamenettely on kuvattu tarkemmin liitteessä 1 Hankintamenettely. Tarjous oli mahdollista tehdä yhteen tai useampaan hankinnan osaan. Hankintayksikkö valitsi kaikki tarjouspyynnön mukaisen tarjouksen tehneet ja asetetut soveltuvuus- ja vähimmäisvaatimukset täyttävät palveluntuottajat tuottamaan palvelua. Palveluntuottajien etusijajärjestys muodostui tarjousvertailun lopputuloksen mukaisesti. Sopimus ei velvoita palveluntuottajaa tuottamaan palvelua tilaajalle, vaan palveluntuottaja tarjoaa palvelua kapasiteettinsä rajoissa. Asiakaskohtaisen tilauksen vastaanotettuaan palveluntuottajan on toteutettava palvelu tilauksen ja sopimuksen mukaisesti. Keski-Pohjanmaan hyvinvointialue ei sitoudu mihinkään vähimmäistilausmääriin sopimuskauden aikana. Palveluita hankintaan tarpeen mukaan ja palveluista maksetaan niiden käytön mukaan.
Psykoterapia on vuorovaikutuksellinen hoito- ja kuntoutusmuoto, joka perustuu riittävästi tutkittuun teoreettiseen tietoon ja näyttöön perustuvaan psykologiseen tietämykseen. Psykoterapian keinoin autetaan henkilöitä, joilla on mielenterveyden häiriöitä tai psyykkisiä ongelmia. Häiriön tai ongelman ilmenemismuoto voi olla psyykkisen ohella ruumiillinen tai sosiaalinen. Psykoterapian tarkoituksena on edistää asiakkaan psyykkistä toimintakykyä kotona ja kodin ulkopuolella sekä työ- ja opiskelukykyä. Psykoterapia on ammatillista toimintaa, jota ohjaavat asiakas- ja potilastyötä ohjaavat lait, asetukset ja ammattikäytännöt sekä eettiset periaatteet. Sovellettavan psykoterapiasuuntauksen tulee perustua tieteellisesti tutkittuun yhtenäiseen psykologiseen teoriaan, joka auttaa ymmärtämään sekä ihmisen normaalia kehitystä että psyykkisten häiriöiden eri muotoja. Hankinnan kohde on kuvattu tarkemmin liitteessä Palvelukuvaus.
Perhe- ja paripsykoterapian tavoitteena on hoitaa asiakkaan mielenterveyden häiriöitä perhesysteemin kautta. Perheterapialla pyritään muutokseen vuorovaikutusmalleissa, jotka ylläpitävät psykopatologiaa ja estävät kehityksellisesti rakentavia ratkaisuja. Lisäksi perheterapiaa voidaan soveltaa myös perheiden vaikeisiin ristiriitoihin, vuorovaikutuksen häiriöihin ja perheen kehityksellisiin kriisitilanteisiin, jotka voivat ylläpitää tai vaikeuttaa asiakkaan psyykkistä oireilua. Varhaisen vuorovaikutuksen psykoterapialla hoidetaan lasta odottavia tai alle 3- vuotiaiden lasten perheitä. Varhaisen vuorovaikutuksen psykoterapia on tarkoitettu vanhempien ja vauvaikäisten lasten vuorovaikutuksen ongelmien ratkaisemiseen tai ongelmien ennaltaehkäisyyn tilanteissa, joissa on käsillä merkittävä riski vuorovaikutusongelmiin. Psykoterapeuttinen hoito kohdistuu huoltajan ja lapsen väliseen vuorovaikutukseen. Hoidon tarpeen taustalla voi olla esimerkiksi huoltajan stressi, vaikea elämäntilanne, mielenterveysongelmat, trauma, menetyskokemukset, lapsen terveysongelmat tai vastaavat, jotka vaikeuttavat varhaista vuorovaikutusta. Hankinnan kohde on kuvattu tarkemmin liitteessä Palvelukuvaus.
Ryhmämuotoisen psykoterapian tarkoituksena on tarjota mahdollisuus ongelmien käsittelyyn ryhmässä ja työstää niitä ryhmän todellisessa ihmissuhdetilanteessa. Ryhmäpsykoterapialla voidaan hoitaa laajaa kirjoa erilaisia psyykkisiä ongelmia, kuten jännittyneisyyttä, voimattomuutta, masennusta tai sosiaalisia pelkoja. Hankinnan kohde on kuvattu tarkemmin liitteessä Palvelukuvaus.


Winner: Suomen Terveystalo Oy
Number of bids: 25